钦定古今图书集成/理学汇编/学行典/第119卷 > 诗经 > 《鄘风定之方中》
## 钦定古今图书集成/理学汇编/学行典/第119卷 > 诗经 > 《鄘风定之方中》

秉心塞渊，《騋牝》三千。

〈朱注〉“人操心诚实而渊深”，则无所为而不成，其致此富盛，宜矣。〈大全〉叠山谢氏曰：“秉，心也实，故事事朴实，不尚高虚之习；秉心也渊，故事事深长，不为浅近。富国彊兵，岂尚高虚、务浅近者之所能办哉？”庐陵曹氏曰：“人君之一心，万事之本也。文公之能勤于农桑者，此心也。所以致牝马之多者，亦此心也。一心之诚实渊深，则无所为而不成矣。”